CELEX: 62013CN0209
Language: sl
Date: 2013-04-18 00:00:00
Title: Zadeva C-209/13: Tožba, vložena 18. aprila 2013 – Združeno kraljestvo Velika Britanija in Severna Irska proti Svetu Evropske unije

15.6.2013   
            
            
               SL
            
            
               Uradni list Evropske unije
            
            
               C 171/22
            
         Tožba, vložena 18. aprila 2013 – Združeno kraljestvo Velika Britanija in Severna Irska proti Svetu Evropske unije
   (Zadeva C-209/13)
   2013/C 171/44
   Jezik postopka: angleščina
   
      Stranki
   
   
      Tožeča stranka: Združeno kraljestvo Velika Britanija in Severna Irska (zastopniki: E. Jenkinson, S. Behzadi-Spencer, Agents, M. Hoskins QC, P. Baker QC, V. Wakefield, Barrister)
   
      Tožena stranka: Svet Evropske unije
   
      Predloga tožeče stranke
   
   
               —
            
            
               Sklep Sveta 2013/52/EU (1) o odobritvi okrepljenega sodelovanja na področju davka na finančne transakcije naj se razglasi za ničen; in
            
         
               —
            
            
               Svetu naj se naloži plačilo stroškov Združenega kraljestva v tem postopku.
            
         
      Tožbeni razlogi in bistvene trditve
   
   
      Prvi tožbeni razlog: Sklep Sveta 2013/52/EU naj bi bil v nasprotju s členom 327 PDEU, ker dopušča sprejetje davka na finančne transakcije (v nadaljevanju: DFT) z zunajozemeljskimi učinki, s katerimi se ne spoštuje pristojnosti, pravic in obveznosti držav, ki pri tem ne sodelujejo.
   
      Drugi tožbeni razlog: Sklep Sveta 2013/52/EU naj bi bil nezakonit, ker dopušča sprejetje DFT z zunajozemeljskimi učinki, za katere ni podlage v mednarodnem običajnem pravu.
   
      Tretji tožbeni razlog: Sklep Sveta 2013/52/EU naj bi bil v nasprotju s členom 332 PDEU, ker dopušča okrepljeno sodelovanje za DFT, z izvedbo katerega bodo državam, ki pri tem ne sodelujejo, nujno povzročeni stroški.
   
      (1)  UL L 22, str. 11.